Τρεβέννα

σύνδεσμος=//upload.wikimedia.org/wikipedia/commons/thumb/8/8f/Lycia-turkey-ancient.jpg/350px-Lycia-turkey-ancient.jpg|μικρογραφία|350x350εσ| Πόλεις της αρχαίας Λυκίας
Η **Τρεβέννα** ή **Τραβέννα** ήταν πόλη της αρχαίας Λυκίας, στα σύνορα με την Παμφυλία, και κατά καιρούς ενσωματώθηκε στην τελευταία αυτή περιοχή.  Τα ερείπιά της βρίσκονται ανατολικά της σύγχρονης πόλης Τσαγλάρτζα στην περιοχή Κονιααλτί της επαρχίας Αττάλειας της Τουρκίας. Ο αρχαιολογικός χώρος βρίσκεται 22&nbsp;χλμ δυτικά της Αττάλειας.

## Ιστορία
Το όνομα της πόλης είναι γνωστό μόνο μέσω νομισμάτων και επιγραφών. Το όνομα αναφέρεται για πρώτη φορά στην ιστορία στον *Stadiasmus Patarensis*, ένα ρωμαϊκό οδοδείκτη, που ανασκάφηκε στα Πάταρα και χρονολογείται από το 45/46&nbsp;μ.Χ. επί βασιλείας Κλαυδίου. Δεν υπάρχουν στοιχεία για την ύπαρξη της πόλης κατά την ελληνιστική περίοδο. Κάτω από τη ρωμαϊκή κυριαρχία η πόλη ήταν μέρος της Λυκίας. 

Τα μόνα νομίσματα, που ανασκάφηκαν στην τοποθεσία φέρουν την εικόνα του Γόρδιου Γ', ο οποίος παραχώρησε στην πόλη το δικαίωμα να κόβει νομίσματα.  Επιγραφή με ημερομηνία 278/279&nbsp;μ.Χ. αναφέρει ότι η πόλη ορίστηκε ως ρωμαϊκή αποικία κατά τη διάρκεια της κυριαρχίας του Τερέντιου Μαρκιανού, κυβερνήτη της ρωμαϊκής επαρχίας Λυκίας-Παμφυλίας εκείνη την εποχή.  Υπό τη Βυζαντινή Αυτοκρατορία η πόλη έγινε τμήμα της Παμφυλίας. 

## Ιστορία ανασκαφών
Η Τρεβέννα ανακαλύφθηκε από τον Κάρολ Λαντσκορόνσκι. Το 1882 συμμετείχε σε μια επιστημονική αποστολή στη Λυκία με στόχο να περιγράψει πολλές τοποθεσίες, που ήταν είτε εντελώς άγνωστες είτε ελάχιστα ερευνημένες εκείνη την εποχή. Παρείχε μια σύντομη περιγραφή της πόλης σε μια δημοσίευση των ανακαλύψεων της αποστολής το 1892. 

## Διάταξη
Τα ερείπια της πόλης βρίσκονται σε ένα μικρό λόφο και περιβάλλονται από ένα πρωτοβυζαντινό τείχος. Εκτείνονται σε μια ευρεία περιοχή, που οριοθετείται από τις πλαγιές του Σιβριντάγ στα νότια και την ακρόπολη στα βόρεια. Η τοποθεσία αποτελείτο από την ακρόπολη, το κέντρο της πόλης, τη νεκρόπολη και τις περιοχές έξω από τα τείχη.

Μέσα στον περιτειχισμένο χώρο βρέθηκαν πολλές επιγραφές και σαρκοφάγοι. Περιέχει τα ερείπια των ρωμαϊκών λουτρών και μια πρωτοβυζαντινή βασιλική. Τα ρωμαϊκά λουτρά είναι αξιοσημείωτα για το σχετικά μεγάλο μέγεθος και την υψηλή ποιότητά τους σε μια μικρή πόλη όπως η Τρεβέννα. Με μέγεθος 302&nbsp;m 2 (423&nbsp;m 2 συμπεριλαμβανομένων των τειχών) είναι συγκρίσιμα με τα λουτρά στις σημαντικότερες πόλεις της Λυκίας. Μια ακρόπολη προστέθηκε στην πόλη κατά τη μεσοβυζαντινή περίοδο. Κοντά της βρίσκεται μια βυζαντινή εκκλησία. 
Αρχείο:Trebenna.jpg|Κάτω μέρος της Τρεβέννα.
Αρχείο:View from Trebenna.jpg|Άποψη της Αττάλειας και του Κόλπου της Αττάλειας από την Ακρόπολη
Αρχείο:Church Trebenna.jpg|Βυζαντινή μονόχωρη εκκλησία.
Αρχείο:Trebenna - Sarcophagus.jpg|Μια βανδαλισμένη σαρκοφάγος.
Αρχείο:Trebenna - Greek inscription.jpg|Ελληνικές επιγραφές.
Αρχείο:Trebenna - Inscriptions.jpg|Ελληνική επιγραφή.


## Παραπομπές


## Πηγές

*  
*  
*  

## Εξωτερικοί σύνδεσμοι
* 

Κατηγορία:Ρωμαϊκοί αρχαιολογικοί τόποι στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Αρχαίες πόλεις της Λυκίας